Diari Oficial de la Generalitat Valenciana


Sumari del DOGV 8678, del 15-11-2019 (2019/10251)

Informació pública de l'aprovació de la reparcel·lació voluntària de l'àrea reparcel·lable número 4 del sector Parc Empresarial Circuit de Cheste.
--------------------------------------------------------------------------------------------------------------------------------------------------

### Dades del document

Número de DOGV
:   8678

Data del DOGV
:   15-11-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/10528


Data del document
:   12-11-2019

Organisme emissor
:   Ajuntament de Cheste

Tipus de document
:   Anunci

Descriptors 

:   * Cheste
    * pla d'urbanisme
    * administració local

Informació pública de l'aprovació de la reparcel·lació voluntària de l'àrea reparcel·lable número 4 del sector Parc Empresarial Circuit de Cheste. [2019/10355]  
Per mitjà de la Resolució de l'Alcaldia 2019-1697, de 4 de novembre de 2019, s'ha resolt aprovar el projecte de reparcel·lació voluntària en l'àrea reparcel·lable número 4 del sector Parc Empresarial Circuit de Cheste, formalitzada en escriptura pública de 25 de setembre de 2019, subscrita per Laser (Spain) Propco III, SLU i per l'Ajuntament de Cheste, davant de la notària de Cheste, Blanca del Río Ayala, amb número de protocol 470, i presentada a l'Ajuntament el 4 d'octubre de 2019, RE 5971, la qual té per objecte:  
  
Modificar la ubicació de dues parcel·les qualificades com a servei urbà-transformador (prevista per a la ubicació d'un centre de transformació -d'ara endavant CT- per a l'alimentació elèctrica del sector), a altres emplaçaments dins de les respectives illes (en concret, la parcel·la CT-1 situada a l'illa 1 i la CT-10.2 situada a l'illa 10), i, conseqüentment, adaptar les parcel·les resultants terciàries confrontants (en concret, les parcel·les 2.1-M i 2.2-M situades a l'illa 1 i les 61.1-M i 61.2-M a l'illa 10, respectivament), de manera que es mantinguen inalterades les superfícies i edificabilitats totals.  
  
Les parcel·les resultants del PRF aprovat i inscrit afectades són la núm. 2.1, 2.2, 61.1, 61.2, CT1 i CT10.2.  
Les parcel·les CT1 i CT10.2 figuren en aquest projecte adjudicades a nom de l'Ajuntament de Cheste, que és el titular registral actual d'aquestes.  
Les parcel·les 2.1 i 2.2 figuren en l'esmentada PRF adjudicades a Ciudad Circuito, SL.  
Finalment, les parcel·les 61.1 i 61.2 figuren a nom de Logispark Cheste, SL.  
Les parcel·les terciàries núm. 2.1, 2.2, 61.1 i 61.2 han canviat de titularitat, i és Vul Investments 2018, SL l'actual titular registral de totes elles; aquesta mercantil ha canviat en data recent la denominació a Laser (Spain) Propco III, SLU, i és, per tant, aquesta última la que figura com a promotora del projecte de reparcel·lació voluntària (d'ara endavant, PRV).  
En virtut de l'article 7, Règim d'usos de la qualificació servei urbà transformador (SU), de les normes urbanístiques vigents del Pla parcial Parc Empresarial Circuit de Cheste, és possible ajustar la ubicació exacta dels centres de transformació mitjançant la tramitació d'un projecte de reparcel·lació.  
El projecte d'urbanització del sector ha sigut definitivament aprovat i està actualment en execució. En el marc d'aquest projecte d'urbanització, en aplicació de l'anteriorment reproduït article 7 de les normes urbanístiques del pla parcial, es va realitzar un ajust de la parcel·la destinada a centre de transformació denominada CT-10.1, situada a l'illa 10. En concret, es van mantindre la superfície total de la parcel·la (60 m²s) i la ubicació d'aquesta, però se'n van ajustar les dimensions laterals, que passaren d'una configuració inicial de 6 m x 10 m a una configuració final de 5 m x 12 m.  
A causa de l'ajust del CT-10.1 realitzat, s'inclou també la mencionada parcel·la dins de l'àmbit del projecte de reparcel·lació voluntària a l'efecte de regularitzar la seua situació en el Registre de la Propietat, amb les dimensions definitivament aprovades.  
El canvi d'ubicació de la parcel·la CT-10.2 proposat, que passa a situar-se en contigüitat a la parcel·la CT-10.1, implicarà també un canvi en la configuració d'aquesta, que passa de disposar d'una configuració inicial de 6 m x 10 m a una configuració final de 5 m x 12 m, i manté la seua superfície inalterada; l'objectiu perseguit és disposar d'una única alineació de totes dues parcel·les cap a l'interior de l'illa i evitar així crear escalonaments interiors innecessaris.  
D'igual manera, en el cas del desplaçament de la parcel·la CT-1 a l'illa 1, es proposa un ajust de les seues dimensions laterals, que passen d'una configuració inicial de 6 m x 10 m a una configuració final de 5 m x 12 m, i es manté també la seua superfície total inalterada.  
En el cas de l'illa 10, la nova ubicació del CT-10.2 es planteja en contigüitat amb el CT-10.1, la qual cosa permet disposar d'una superfície conjunta del doble de superfície per a futures ampliacions de les instal·lacions elèctriques, en cas de ser necessàries.  
El PRV comporta la modificació dels coeficients de participació d'algunes de les finques del projecte de reparcel·lació forçosa aprovat definitivament, tal com es recull en les fitxes de les noves parcel·les resultants que s'inclouen en el PRV, i no afecta la resta de parcel·les adjudicades.  
S'ha entés que la proposta de reparcel·lació no comporta la immatriculació de finques d'origen o rectificació de la seua extensió superficial, les seues fites o qualsevol altra circumstància descriptiva que conste en el Registre de la Propietat sobre les finques d'origen, per la qual cosa, excepte un criteri millor, s'ha considerat innecessari sotmetre-la a informació pública.  
Cosa que es publica perquè se'n prenga coneixement.  
  
Contra la present resolució, que posa fi a la via administrativa, es pot interposar alternativament un recurs de reposició potestatiu davant de l'alcalde d'aquest ajuntament, en el termini d'un mes a comptar des de l'endemà de la publicació del present anunci, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé interposar directament un recurs contenciós administratiu davant del Jutjat Contenciós Administratiu de València, en el termini de dos mesos, a comptar des de l'endemà de la publicació del present anunci, de conformitat amb l'article 46 de la Llei 29/1998, de 13 de juliol, de la jurisdicció contenciosa administrativa. Si s'opta per interposar el recurs de reposició potestatiu, no podrà interposar-se el recurs contenciós administratiu fins que aquell siga resolt expressament o se n'haja produït la desestimació per silenci. Tot això sense perjudici que es puga interposar qualsevol altre recurs que estime més convenient al seu dret.  
  
  
Cheste, 12 de novembre de 2019.- El secretari general: José Luis Fayos Apesteguía.